Joseph Charles Bequaert

**Joseph Charles Bequaert**, nado o 24 de maio de 1886 en Torhout (Flandres Occidental) e finado o 12 de xaneiro de 1982 en Amherst, Massachusetts, foi un naturalista estadounidense de orixe belga.

## Traxectoria 
Bequaert estudou na Universidade de Gante onde obtivo en 1908 o grao de doutor en botánica. 

Desde 1910 a 1912 traballou como entomólogo na Comisión Belga sobre a enfermidade do sono.

Desde 1913 a 1915 traballou como botánico no Congo belga, onde ademais realizou recoleccións de moluscos. 

En 1916 migrou aos Estados Unidos de América. Desde 1917 a 1922 foi investigador asociado no American Museum of Natural History (Museo Norteamericano de Historia Natural). Naturalizado estadounidense en 1921, ensinou entomoloxía na Harvard Medical School.

Desde 1929 a 1956 foi conservador de insectos no *Museum of Comparative Zoology* (Museo de Zooloxía Comaperada), onde ocupou a "cadeira Agassiz" de zooloxía desde 1951 a 1956.

En 1959, Bequaert foi elixido presidente da *American Malacological Union* (Unión Malacolóxica dos Estados Unidos). Deixou estas funcións en 1956 en que se traladou a Houston onde impartiu clases de zooloxía na súa Universiade até 1960.  

Xunto con Walter Bernard Miller publicou *The Mollusks of the Arid Southwest* (Os moluscos do árido suroeste) en 1973.

Bequaert foi membro de diversas sociedades científicas, como a Sociedade Zoolóxica de Francia, a Sociedade Entomolóxica dos Estados Unidos de América, a Real Sociedade Belga de Entomoloxía, a Sociedade Belga de Medicina Tropical, o Instituto Real Colonial de Bélxica, a *Koninklijk Natuurwetenschappelijk Genootschap Dodonaea* (Real Sociedade Científica Dodonaea, dos Países Baixos), a Sociedade de Historia Natural de África do Norte, entre outras.

## Algunhas publicacións 
* 1927. Pilsbry, H. A.; Bequaert, J. C.; Lang, H. & Chapin, J. P.: "The aquatic mollusks of the Belgian Congo. With a geographical and ecological account of Congo malacology". *Bulletin of the American Museum of Natural History* **53** (2): 69–659. 
* 1931. Bequaert, J.: "The genus *Lasia* (Diptera, Cyrtidae) in North America, with descriptions of two new species". *American Museum Novitates* **455**: 1–11.
* 1933. Bequaert, J.: "Description of a new North American species of *Lasia* (Diptera, Cyrtidae)". *American Museum Novitates* **617**: 1–2. 

## Honores 
### Epónimos 
; Botánica 
En honor de Bequaert nomeouse o taxon *Bequaertiodendron magalismontanum* (Sond.) Heine & J.H.Hemsl, hoxe clasificado como *Englerophytum magalismontanum* (Sond.) T.D.Penn. 

; Entomoloxía 
Bequaert foi honrado con varios nomes de formigas. Na lista adxunta só figuran os nomes válidos (a partir de xullo de 2016).

**Aenictogiton bequaerti* Forel, 1913 
**Anochetus bequaerti* Forel, 1913 
**Azteca bequaerti* Wheeler, 1929 
**Camponotus confluens bequaerti* Forel, 1913 
**Cataulacus bequaerti* Forel, 1913 
**Centromyrmex bequaerti* (Forel, 1913) 
**Strumigenys bequaerti* Santschi, 1923 
**Crematogaster bequaerti* Forel, 1913 
**Dorylus bequaerti* Forel, 1913 
**Monomorium bequaerti* Forel, 1913 
**Pheidole bequaerti* Forel, 1913 
**Phrynoponera bequaerti* Wheeler, 1922 
**Tetramorium bequaerti* Forel, 1913 

; Herpetoloxía
Bequaert tamén foi honrado cos nomes científicos dunha especie de serpe e dúas de ras:
* *Philothamnus bequaerti* (Schmidt, 1923)
* *Phrynobatrachus bequaerti* (Barbour & Loveridge, 1929)
* *Leptopelis bequaerti* Loveridge, 1941

## Abreviaturas 
* A abreviatura **Bequaert** emprégase para recoñecer a  como autoridade na descrición e taxonomía en botánica, e en zooloxía.

## Notas 
## Véxase tamén 
### Bibliografía 
* Robert Tucker Abbott (1974): *American Malacologists. A National Register of Professional and Amateur Malacologists and Private Shell Collectors and Biographies of Early American Mollusk Workers born between 1618 and 1900*. Falls Church, Virginia: Am. Malacologists. ISBN 0-9137-9202-0.

### Ligazóns externas 
* Bequaert, Joseph Charles (Belgium-United States 1886-1982) .
* Joseph Charles Bequaert .